מפעילי קש''ב (תקשוב מבצעי) טקטי עוסקים בהקמת מערכות תקשורת ובהפעלתן בתנאי סביבה שונים: בבסיס, בשטח וכו'. בשל כך הם נקראים למשימות שונות ברחבי הארץ בהתאם לצורך (אך משויכים לרוב לגדוד קשר, שמוצב בבית הספר להגנה אווירית). מפעילי קשב עוסקים בעיקר בהרכבה ופריסה של ציוד תקשורת מגוון: מערכות לווין, מערכות רדיו, מערכות מוצפנות ועוד. על מנת להתקבל לתפקיד מעניין זה ישנו צורך בפרופיל רפואי 72 ומעלה, ציון דפ''ר 50 ומעלה, ציון 2 לפחות בהפעלה טכנית וציון 3 לפחות בעבודת צוות ובמיומנויות שדה. מסלול ההכשרה כולל טירונות רובאי 02 וקורס שאורך כ-8 שבועות.